pythainlp/thai-wiki-dataset-v4 huggingface dataset:
บัญญัติ เทพหัสดิน ณ อยุธยา

พลโท บัญญัติ เทพหัสดิน ณ อยุธยา เป็นอดีตรัฐมนตรีว่าการกระทรวงมหาดไทย รัฐมนตรีว่าการกระทรวงอุตสาหกรรม รัฐมนตรีว่าการกระทรวงคมนาคม รัฐมนตรีช่วยว่าการกระทรวงมหาดไทย และรัฐมนตรีไม่ได้ประจำกระทรวง
ประวัติ.
พลโท บัญญัติ เทพหัสดิน ณ อยุธยา เกิดในราชสกุลเทพหัสดิน สืบเชื้อสายมาจากพระยาราชภักดี (หม่อมราชวงศ์ช้าง เทพหัสดิน) มารดาชื่ออนงค์ สกุลเดิม ยมาภัย เป็นบุตรีพระยาอภัยรณฤทธิ์ (เวก) บิดาชื่อบรรยง เป็นมหาดเล็กในพระบาทสมเด็จพระจุลจอมเกล้าเจ้าอยู่หัว ตำแหน่งรองหุ้มแพร บิดาถึงแก่กรรมเมื่อยังเยาว์ เมื่อโตขึ้นได้เข้าศึกษาในโรงเรียนนายร้อยทหารบก แล้วรับราชการในกองทัพบก มียศสูงสุดที่ พลโท ชีวิตส่วนตัวสมรสกับคุณหญิงเลื่อน เทพหัสดิน ณ อยุธยา
งานการเมือง.
พลโท บัญญัติ เทพหัสดิน ณ อยุธยา ได้รับการแต่งตั้งเป็นสมาชิกวุฒิสภาไทย ชุดที่ 2 ได้รับการแต่งตั้งเป็น รัฐมนตรีครั้งแรกขณะยังมียศเป็น พันเอก เมื่อ 29 มิถุนายน พ.ศ. 2492 เป็นรัฐมนตรีสั่งราชการแทนรัฐมนตรีว่าการกระทรวงมหาดไทย ต่อมาวันที่ 16 มกราคม พ.ศ. 2493 ได้ย้ายไปดำรงตำแหน่งรัฐมนตรีช่วยว่าการกระทรวงมหาดไทย
เมื่อคณะบริหารประเทศชั่วคราวของจอมพล ป. พิบูลสงครามได้ทำรัฐประหาร พลโท บัญญัติ ก็ได้รับการแต่งตั้งเป็นรัฐมนตรีช่วยว่าการกระทรวงมหาดไทย ได้รับแต่งตั้งเป็นสมาชิกสภาผู้แทนราษฎรประเภทที่ 2 ในปี พ.ศ. 2494 และแต่งตั้งเป็นรัฐมนตรีว่าการกระทรวงมหาดไทย
เมื่อ จอมพล ป. พิบูลสงคราม ได้จัดตั้งรัฐบาลอีกครั้ง ใน พ.ศ. 2495 พลโท บัญญัติ ได้รับการแต่งตั้งเป็นรัฐมนตรีว่าการกระทรวงมหาดไทยเมื่อวันที่ 12 ธันวาคม พ.ศ. 2496 ได้รับการแต่งตั้งให้ไปเป็นรัฐมนตรีว่าการกระทรวงอุตสาหกรรม เมื่อวันที่ 19 เมษายน พ.ศ. 2499 ได้รับการแต่งตั้งให้ ดำรงตำแหน่งรองนายกรัฐมนตรี ในวันที่ 22 กันยายน พ.ศ. 2499 ได้รับการแต่งตั้งให้ดำรงตำแหน่งรัฐมนตรีว่ากระทรวงคมนาคม 2 สมัย 
พลโท บัญญัติ ได้รับการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดพระนคร สังกัด พรรคเสรีมนังคศิลา และสิ้นสุดการดำรงตำแหน่งเมื่อวันที่ 16 กันยายน พ.ศ. 2500 เนื่องจากรัฐบาลของจอมพล ป. ไม่ได้รับการไว้วางใจจากประชาชนและไม่สามารถรักษาความสงบเรียบร้อยได้จอมพลสฤษดิ์ธนะรัชต์ จึงได้ทำการรัฐประหาร
เครื่องราชอิสริยาภรณ์.
พลโท บัญญัติ เทพหัสดิน ณ อยุธยา ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
พระราชวังโฮฟบวร์ค

พระราชวังโฮฟบวร์ค  เป็นอดีตพระราชวังหลวงใจกลางกรุงเวียนนา ประเทศออสเตรีย ส่วนหนึ่งของพระราชวังในปัจจุบันเป็นที่พำนักและทำเนียบของประธานาธิบดีออสเตรีย พระราชวังสร้างในศตวรรษที่ 13 และมีการต่อเติมขยายส่วนเรื่อยมา พระราชวังแห่งนี้เป็นเสมือนหนึ่งศูนย์รวมอำนาจการปกครองที่ยิ่งใหญ่ที่สุดในยุโรปและประวัติศาสตร์ออสเตรีย โดยเฉพาะในยุคของราชวงศ์ฮาพส์บวร์คซึ่งปกครองจักรวรรดิโรมันอันศักดิ์สิทธิ์และจักรวรรดิออสเตรีย-ฮังการี สมาชิกพระราชวงศ์มักจะพำนักที่พระราชวังแห่งนี้ในฤดูหนาว และพำนักที่พระราชวังเชินบรุนในฤดูร้อน
ทัตสึมิ ฟูจินามิ

ทัตสึมิ ฟูจินามิ #เปลี่ยนทาง เกิดวันที่ 28 ธันวาคม ค.ศ. 1953 เป็นนักมวยปล้ำอาชีพชาวญี่ปุ่นที่มีชื่อเสียงในฉายา "เดอะ ดราก้อน" เขามีเครดิตสำหรับการคิดค้นท่า dragon sleeper และ the dragon suplex นอกจากนี้เขายังเป็นเจ้าของและผู้ก่อตั้งสมาคม และได้เข้าสู่ หอเกียรติยศดับเบิลยูดับเบิลยูอี ประจำปี 2015
เจ้าพระยาสุรสีห์วิสิษฐศักดิ์ (เชย กัลยาณมิตร)

มหาอำมาตย์เอก เจ้าพระยาสุรสีห์วิสิษฐศักดิ์ (เชย กัลยาณมิตร) เป็นอดีตเสนาบดีกระทรวงมหาดไทย และอดีตข้าหลวงใหญ่แห่งมณฑลพายัพในสมัยพระบาทสมเด็จพระจุลจอมเกล้าเจ้าอยู่หัว
ประวัติ.
เจ้าพระยาสุรสีห์วิสิษฐศักดิ์ มีนามเดิมว่า เชย เกิดเมื่อปีกุน พ.ศ. 2406 เป็นบุตรพระยามหาอำมาตยาธิบดี (ชื่น กัลยาณมิตร) (บุตรเจ้าพระยานิกรบดินทร์ (โต กัลยาณมิตร)) เริ่มเข้ารับราชการเป็นมหาดเล็ก มีบรรดาศักดิ์เป็นนายรองพิจิตรสรรพการ จ่าเร่งงานรัดรุด พระยาศรีสุริยราชวรานุวัตร และพระยาสุรสีห์วิสิษฐศักดิ์ ตามลำดับ
วันที่ 16 มกราคม พ.ศ. 2452 พระบาทสมเด็จพระจุลจอมเกล้าเจ้าอยู่หัวได้พระราชทานสัญญาบัตรเลื่อนพระยาสุรสีห์วิสิษฐศักดิ์เป็นเจ้าพระยา มีราชทินนามว่า "เจ้าพระยาสุรสีห์วิสิษฐศักดิ์ อรรคราชวโรปกร บดินทรเทพยภักดี ราชกรณียกิจจำนง มหามัตยพงษ์ประพัทธ์ กัลยาณวัตรวิบุลย์ อดุลยอาชวาธยาไศรย อภัยพิริยบรากรมพาหุ" ดำรงศักดินา 10,000 
ต่อมาวันที่ 3 เมษายน พ.ศ. 2461 พระบาทสมเด็จพระมงกุฎเกล้าเจ้าอยู่หัวโปรดให้สถาปนาเป็นเจ้าพระยาหิรัญบัฏ มีราชทินนามว่า "เจ้าพระยาสุรสีห์วิสิษฐศักดิ์ อรรคราชวโรปกร บดินทรเทพยภักดี ราชกรณียกิจจำนง มหามัตยพงศ์ประพัทธ์ กัลยาณวัตรวิบุลย์ อดุลยอาชวาธยาศรัย อภัยพิริยบรากรมพาหุ" ดำรงศักดินา 10,000
20 มกราคม พ.ศ. 2445 พระบาทสมเด็จพระจุลจอมเกล้าเจ้าอยู่หัวทรง­พระกรุณาโปรดเกล้าฯ แต่งตั้งให้พระยาสุรสีห์วิสิษฐศักดิ์ (เชย กัลยาณมิตร) ข้าหลวงเทศาภิบาล มณฑลพิษณุโลก ขึ้นมารับราชการตำแหน่ง ข้าหลวงใหญ่มณฑลพายัพ เจ้าพระยาสุรสีห์วิสิษฐศักดิ์ได้ปฏิรูปการปกครอง การศึกษา การแพทย์ การคมนาคม จนมณฑลพายัพเปลี่ยนไปสู่ความทันสมัย เมื่อพ้นจากตำแหน่งข้าหลวงใหญ่แห่งมณฑลพายัพแล้ว พระบาทสมเด็จพระมงกุฎเกล้าเจ้าอยู่หัวทรง­พระกรุณาโปรดเกล้าฯ แต่งตั้งให้เป็นเสนาบดีกระทรวงมหาดไทยเมื่อ พ.ศ. 2458 จนกระทั่งกราบบังคมทูลลาออกจากราชการในวันที่ 1 สิงหาคม พ.ศ. 2465
เจ้าพระยาสุรสีห์วิสิษฐศักดิ์ ถึงแก่อสัญกรรมเมื่อวันที่ 9 กุมภาพันธ์ พ.ศ. 2485 บุตรธิดาของท่าน ได้แก่ พระยากัลยาณวัฒนวิศิษฎ์ (เชียร กัลยาณมิตร) และหม่อมชื้น ประวิตร ณ อยุธยา ในพระเจ้าบรมวงศ์เธอ กรมหลวงปราจิณกิติบดี เป็นต้น
ในวัฒนธรรมสมัยนิยม.
มีนักแสดงผู้รับบท เจ้าพระยาสุรสีห์วิสิษฐศักดิ์ (เชย กัลยาณมิตร) ได้แก่
หูดหงอนไก่

หูดหงอนไก่, หูดกามโรค หรือ หูด  เป็นอาการของโรคติดต่อทางเพศสัมพันธ์จากเชื้อฮิวแมนแพปพิลโลมาไวรัส (HPV) บางชนิดซึ่งติดต่อได้ง่ายมากผ่านทางการสัมผัสผิวหนังต่อผิวหนัง ส่วนใหญ่เป็นจากการสัมผัสผ่านการมีเพศสัมพันธ์ทางปาก ทางอวัยวะเพศ และทางทวารหนัก กับผู้มีเชื้อ โดยเป็นอาการที่เห็นได้ชัดเจนที่สุดของการติดเชื้อ HPV ที่อวัยวะเพศ แม้เชื้อ HPV บางชนิดทำให้เกิดมะเร็งปากมดลูกและมะเร็งทวารหนัก แต่ก็เป็นคนละชนิดกันกับที่ทำให้เกิดหูด. ผู้ได้รับเชื้อ HPV 90% จะไม่เกิดหูดหงอนไก่ แต่ก็ยังสามารถแพร่เชื้อต่อได้ อุบัติการณ์ของการติดเชื้อ HPV ต่างกันไปตามแต่ละงานวิจัย แต่ความชุกของการติดเชื้อ HPV นั้นมีมากจนแทบจะเรียกได้ว่าแทบทุกคนที่มีเพศสัมพันธ์จะได้รับเชื้อ HPV อย่างน้อย 1 ครั้ง ตลอดชีวิต
ฮหว่าง กวี๊ เฟื้อก

ฮหว่าง กวี๊ เฟื้อก (24 มีนาคม ค.ศ. 1993 –) เป็นนักว่ายน้ำชายจากประเทศเวียดนาม
การว่ายน้ำระดับอาชีพ.
ในช่วงฤดูร้อนของปี ค.ศ. 2010 ฮหว่าง ได้มีส่วนร่วมในการแข่งขันโอลิมปิกเยาวชนฤดูร้อน 2010 ที่ ประเทศสิงคโปร์ ในการแข่งขันครั้งนี้เขาได้ผ่านเข้าสู่รอบรองชนะเลิศในประเภทผีเสื้อ 100 เมตร และประเภทฟรีสไตล์ 100 เมตร เขาได้เปิดตัวกับทีมชาติเวียดนามในการแข่งขันเอเชียนเกมส์ 2010 ที่ กว่างโจว, ประเทศจีน แต่เขาการแข่งขันครั้งนี้ไม่สามารถผ่านสู่รอบชิงชนะเลิศได้
ในการแข่งขันมาเลเซียสวิมมิงแชมเปียนชิป 2011 เขาได้ลงแข่งขันในประเภท ผีเสื้อ 100 เมตร ด้วยเวลา 53.56 และ การแข่งขันกีฬาทางน้ำชิงแชมป์โลก 2011 ที่ เซี่ยงไฮ้ เป็นการเริ่มต้นการแข่งขันในระดับซีรีส์ของเขา นอกจากนี้เขายังสามารถผ่านการคัดเลือกเข้าสู่การแข่งขันกีฬาโอลิมปิกฤดูร้อน 2012 ณ กรุงลอนดอน เขาเป็นนักกีฬาว่ายน้ำคนเดียวของประเทศเวียดนามที่ผ่านการคัดเลือกกีฬาโอลิมปิกฤดูร้อน 2012
วอลเลย์บอลชายทีมชาติกรีซ

วอลเลย์บอลชายทีมชาติกรีซ  เป็นตัวแทนของประเทศกรีซในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลกรีก โดยเข้าร่วมเป็นสมาชิกของสหพันธ์วอลเลย์บอลระหว่างประเทศในปี ค.ศ. 1951
ทีมชาติกรีซเข้าร่วมการแข่งขันวอลเลย์บอลชายชิงแชมป์ยุโรปครั้งแรกในปี 1967 ซึ่งจบอันดับที่ 20 และได้รับเหรียญทองแดงในปี ค.ศ. 1987 
รางวัล.
วอลเลย์บอลชิงแชมป์ยุโรป.
<templatestyles src="Div col/styles.css"/>
สถานีบาตูเคฟส์

สถานีบาตูเคฟส์  เป็นสถานีรถไฟฟ้าปลายทางของรถไฟชานเมืองเคทีเอ็ม สายพอร์ตกลัง ตั้งอยู่ในบริเวณถ้ำบาตู อำเภอกมบัก รัฐเซอลาโงร์ ประเทศมาเลเซีย ได้เปิดทำการใหม่อีกครั้งในปี ค.ศ. 2010
เดิมเปิดใช้งานในชื่อ สถานีรถไฟบาตูเคฟส์ เปิดทำการครั้งแรกวันที่ 1 พฤศจิกายน ค.ศ. 1905 มีสภาพสถานีที่ค่อนข้างย่ำแย่ มีผู้โดยสารใช้บริการน้อย สภาพยังไม่เป็นทางคู่ ต่อมาตัวสถานีได้ถูกสร้างใหม่อีกครั้ง ในรูปแบบอาคารที่ทันสมัยมากขึ้น มีระบบจ่ายไฟฟ้า และสภาพทางเป็นทางคู่ โดยเปิดใช้งานรอบที่สองในเดือนสิงหาคม ค.ศ. 2010
สถานีซรีเปอตาลิง

สถานีซรีเปอตาลิง  เป็นสถานีรถไฟฟ้ารางเบาในย่านซรีเปอตาลิง ซึ่งเป็นย่านชานเมืองของกัวลาลัมเปอร์ ประเทศมาเลเซีย เดิมสถานีนี้มีชื่อว่า สถานีโกมันเวล ซึ่งแปลว่าเครือจักรภพ สถานีนี้เดิมเคยเป็นสถานีปลายทางของรถไฟฟ้ารางเบาสายซรีเปอตาลิง จนวันที่ 31 ตุลาคม 2015 เปิดให้บริการส่วนต่อขยายไปเป็นสถานีปลายทางคือสถานีปุตราไฮท์
สถานีซรีเปอตาลิง เปิดทำการวันที่ 11 กรกฎาคม ค.ศ. 1998 พร้อมกับอีก 17 สถานีที่เหลือ สถานีนี้มีทางเดินเชื่อมไปยังย่านที่พักอาศัยวิสตา โกเมนเวล
วอลเลย์บอลชายทีมชาติยูเครน

วอลเลย์บอลชายทีมชาติยูเครน  เป็นทีมชาติของประเทศยูเครน ทีมนี้ได้รับการบริหารโดยสหพันธ์วอลเลย์บอลยูเครน และเป็นส่วนหนึ่งในการแข่งขันวอลเลย์บอลระดับนานาชาติ
วอลเลย์บอลชายทีมชาติสโลวาเกีย

วอลเลย์บอลชายทีมชาติสโลวาเกีย  เป็นทีมชาติของประเทศสโลวาเกีย ทีมนี้ได้รับการบริหารโดยสหพันธ์วอลเลย์บอลสโลวาเกีย และเป็นส่วนหนึ่งในการแข่งขันวอลเลย์บอลระดับนานาชาติ
โทดะ

โทดะ (; โรมาจิ: "Toda-shi") เป็นนครในจังหวัดไซตามะ ประเทศญี่ปุ่น ตั้งอยู่ริมแม่น้ำอารากาวะ ซึ่งไหลสู่กรุงโตเกียว นอกจากนี้ยังมีแม่น้ำอีกสายหนึ่งที่ไหลผ่านตัวเมืองไปลงที่แม่น้ำอารากาวะ คือแม่น้ำซาซาเมะ
กีฬาทางน้ำชิงแชมป์โลก 2011

กีฬาทางน้ำชิงแชมป์โลก 2011  จัดขึ้นระหว่างวันที่ 16–31 กรกฎาคม ณ นครเซี่ยงไฮ้, สาธารณรัฐประชาชนจีน การแข่งขันครั้งนี้ประกอบด้วยกีฬาทางน้ำ 5 ชนิด ได้แก่ ว่ายน้ำ, กระโดดน้ำ, ว่ายน้ำมาราธอน, ระบำใต้น้ำ และ โปโลน้ำ
สมาร์ตซิตี

สมาร์ตซิตี้ (smart city) หรือ เมืองอัจฉริยะน่าอยู่ เป็นรูปแบบการประยุกต์เทคโนโลยีดิจิตัล หรือข้อมูลสารสนเทศและการสื่อสารในการเพิ่มประสิทธิและคุณภาพของบริการชุมชน เพื่อช่วยในการลดต้นทุน และลดการบริโภคของประชากร โดยยังคงเพิ่มประสิทธิภาพให้ประชาชนสามารถอยู่อาศัยได้ในคุณภาพชีวิตที่ดีขึ้น
การพัฒนาสมาร์ตซิตีมีการพัฒนาในหลายภาคส่วนรวมถึง หน่วยงานราชการ การจราจรและขนส่ง พลังงาน สาธารณสุข โครงสร้างพื้นฐาน สาธารณูปโภค โดยมีจุดมุ่งหมายเพื่อพัฒนาการจัดการเมืองและชุมชน และการตอบสนองแบบทันท่วงที
ตัวอย่างเมืองที่มีการประยุกต์แนวคิดสมาร์ตซิตี ได้แก่ เซาธ์แธมป์ตัน อัมสเตอร์ดัม บาร์เซโลนา และสต็อกโฮล์ม
ศัพท์ที่หมายถึงสมาร์ตซิตี มีหลากหลายรวมถึง ‘cyberville, ‘digital city’’, ‘electronic communities’, ‘flexicity’, ‘information city’, 'intelligent city', ‘knowledge-based city, 'MESH city', ‘telecity, ‘teletopia’’, 'Ubiquitous city', ‘wired city’.
เอียง ธิริทธ์

เอียง ธิริทธ์ (สกุลเดิม เขียว; ; 10 มีนาคม พ.ศ. 2474 - 22 สิงหาคม พ.ศ. 2558) เป็นบุคคลที่มีบทบาทสำคัญในเขมรแดงแต่ไม่เคยเป็นสมาชิกคณะกรรมาธิการของเขมรแดง เป็นภรรยาของเอียง ซารี ซึ่งเป็นรัฐมนตรีว่าการกระทรวงการต่างประเทศในสมัยกัมพูชาประชาธิปไตย เธอเองเป็นรัฐมนตรีกระทรวงสวัสดิการสังคมตั้งแต่เดือนตุลาคม พ.ศ. 2518 จนกระทั่งเขมรแดงสิ้นสุดอำนาจใน พ.ศ. 2522 เธอเป็นน้องสาวของเขียว ปนนารี ซึ่งเป็นภรรยาคนแรกของพล พต เธอถูกจับกุมโดยศาลพิเศษแห่งกัมพูชาเมื่อเดือนพฤศจิกายน พ.ศ. 2550 พร้อมกับเอียง ซารี สามีในข้อหาฆ่าล้างเผ่าพันธุ์
ชีวิตช่วงแรก.
ธิริทธิ์เกิดที่จังหวัดพระตะบอง บิดาของเธอเป็นผู้พิพากษาที่อพยพออกมายังพระตะบองในสมัยสงครามโลกครั้งที่สอง ชื่อเดิมของเธอคือเขียว ธิริทธ์ จบการศึกษาจากโรงเรียนสีสุวัตถิ์และได้หมั้นกับเอียง ซารี ตั้งแต่อยู่ในกัมพูชา เธอเดินทางไปฝรั่งเศสพร้อมพี่สาวเพื่อไปศึกษาต่อทางด้านวรรณคดีอังกฤษ และได้สมรสกับเอียง ซารีใน พ.ศ. 2494 
ชีวิตช่วงกลาง.
ธิริทธิ์เดินทางกลับกัมพูชาใน พ.ศ. 2500 และเป็นครูสอนภาษาอังกฤษ เธอเป็นสมาชิกอาวุโสของระบอบกัมพูชาประชาธิปไตย เป็นรัฐมนตรีว่าการกระทรวงสวัสดิการสังคมและประธานสภากาชาดกัมพูชาประชาธิปไตยระหว่าง พ.ศ. 2518 – 2519 
ชีวิตช่วงปลาย.
ธิริทธิ์อยู่กับเอียง ซารีสามีของเธอในบ้านพักทางใต้ของพนมเปญ จนกระทั่งถูกจับกุมเมื่อ 12 พฤศจิกายน พ.ศ. 2550 ในวันที่ 17 พฤศจิกายน พ.ศ. 2554 เธอถูกวินิจฉัยว่าเป็นโรคอัลไซเมอร์และถูกปล่อยตัว อัยการออกมาคัดค้านการปล่อยตัว ในวันที่ 13 ธันวาคม พ.ศ. 2554 ศาลได้กลับคำวินิจฉัยที่ให้ปล่อยตัวธิริทธิ์ และให้นำตัวมาวินิจฉัยทางการแพทย์อีกครั้ง ก่อนจะปล่อยตัวไปเมื่อเดือนกันยายน พ.ศ. 2555
เธอเสียชีวิตเมื่อ 22 สิงหาคม พ.ศ. 2558 ด้วยอาการป่วยหลายโรค ทั้งโรคหัวใจ ภาวะสมองเสื่อม ที่จังหวัดไพลิน ประเทศกัมพูชา
มุฮัมมัด เราะชีด ริฎอ

มุฮัมมัด เราะชีด ริฎอ (ค.ศ. 1865–1935) เป็นนักปรัชญาอิสลามชาวซีเรียและได้อพยพมายังไคโรตามแรงบันดาลใจของมุฮัมมัด อับดุฮ์ เขาเกิดเมื่อ 23 กันยายน พ.ศ. 2408 ในอัลเกาะละมูน ใกล้เมืองตริโปลีของเลบานอน (ขณะนั้นเป็นส่วนหนึ่งของซีเรียออตโตมัน) เขาเริ่มเรียนหนังสือในมัสยิดที่อัลเกาะละมูน จากนั้นจึงเข้าไปเรียนในโรงเรียนของรัฐบาลตุรกี และได้ย้ายไปเรียนในโรงเรียนของชัยค์ ฮุซัยน์ อัลญิสร์ จนโรงเรียนแห่งนั้นปิดตัวลง
แนวความคิดของริฎอได้รับอิทธิพลจากนักปรัชญาอิสลามที่สำคัญหลายคน เช่น อิบน์ ตัยมียะฮ์, มุฮัมมัด อิบน์ อับดุลวะฮ์ฮาบ, อัลเฆาะซาลี แต่ที่สำคัญคือความคิดของมุฮัมมัด อับดุฮ์ แนวความคิดของเขานั้นถือว่าอิสลามที่แท้จริงนั้นยอมรับความก้าวหน้าสมัยใหม่ ไม่ยอมรับการที่คนในยุคปัจจุบันจะถูกกำหนดโดยข้อกฎหมายที่สร้างขึ้นระหว่างสามร้อยปีแรกของการฮิจญ์เราะห์ มุสลิมทุกคนจะต้องถือว่าตนเองมีความรับผิดชอบที่จะทำตามความผูกพันระหว่างเพื่อนร่วมศาสนา สนับสนุนหน้าที่และความต้องการทางจริยธรรมและต้องเผยแผ่ศาสนาด้วย เขาเสียชีวิตเมื่อ 22 สิงหาคม พ.ศ. 2478
ไลลา ลอปึช

ไลลา ลูลียานา ดา กอชตา วีไยรา ลอปึช อูเมนยีโอรา (เกิด 26 กุมภาพันธ์ ค.ศ. 1986) เป็นนักแสดง พิธีกร นางแบบ และนางงามจักรวาลคนที่ 60 ของโลก และเป็นนางงามจักรวาลคนแรกของประเทศแองโกลา
ประวัติ.
ลอปึช เกิดเมื่อวันที่ 26 กุมภาพันธ์ ค.ศ. 1986 ที่เมืองเบงเกวลา ประเทศแองโกลา เธอศึกษาด้านการบริหารธุรกิจที่มหาวิทยาลัยซัฟฟอล์กในอิปสวิช สหราชอาณาจักร โดยเธอมีส่วนร่วมในการสร้างความตระหนักเกี่ยวกับเอชไอวีและเอดส์ รวมถึงการเลือกปฏิบัติต่อผู้ที่ติดเชื้อ
ลอปึชได้เข้าประกวดมิสแองโกลา เมื่อวันที่ 18 ธันวาคม ค.ศ. 2010 ที่กรุงลูอันดา ต่อมาเป็นตัวแทนประเทศแองโกลา เข้าประกวดนางงามจักรวาล 2011 และได้รับรางวัลชนะเลิศเป็นนางงามจักรวาลคนที่ 60 ของโลก โดยเธอเป็นนางงามจักรวาลคนแรกของประเทศแองโกลา รวมถึงเป็นนางงามจักรวาลเชื้อสายแอฟริกาคนที่ 5 ที่ได้รับตำแหน่งตั้งแต่เริ่มการประกวดทั่วโลก (หลังจากตรินิแดดและโตเบโกในปี 1977, สหรัฐในปี 1995, ตรินิแดดและโตเบโกในปี 1998 และบอตสวานาในปี 1999)
ปัจจุบัน สมรสกับ โอชี อูเมนยีโอรา นักฟุตบอลชาวอังกฤษเชื้อสายไนจีเรีย ในปี 2018 ลอปึชได้ให้กำเนิดลูกชายคนแรกของทั้งคู่
ปลากระเบนแอปเปิล

ปลากระเบนแอปเปิล (ชื่อวิทยาศาสตร์: "Paratrygon aiereba"; ในข้อมูลเก่านิยมสะกด "ajereba") ปลากระเบนน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) จัดเป็นปลากระเบนเพียงชนิดเดียวเท่านั้นที่อยู่ในสกุล "Paratrygon"
ปลากระเบนแอปเปิล มีลักษณะส่วนใหญ่เหมือนกับปลากระเบนชนิดอื่นในวงศ์เดียวกันทั่วไป แต่มีลักษณะเด่น คือ มีลำตัวคล้ายผลแอปเปิลที่ผ่าครึ่ง ส่วนหางจะเหมือนกับก้านผลแอปเปิล จึงเป็นที่มาของชื่อสามัญ
จัดเป็นปลากระเบนชนิดหนึ่งที่มีความใหญ่ในวงศ์นี้ เมื่อโตเต็มที่มีความกว้างของขอบจานข้างหนึ่งจรดข้างหนึ่งได้ถึง 80 เซนติเมตร พบกระจายพันธุ์ทั่วไปในลุ่มแม่น้ำสายใหญ่หลายสายในทวีปอเมริกาใต้ เช่น แอมะซอน, โอรีโนโก, รีโอเนโกร, โทคันตินส์
หากินตามพื้นน้ำเหมือนปลากระเบนชนิดอื่นทั่วไป โดยกินสัตว์น้ำขนาดเล็ก เช่น กุ้ง, ปู, หอย รวมทั้งปลาขนาดเล็ก นิยมเลี้ยงกันเป็นปลาสวยงามเหมือนปลากระเบนชนิดอื่น แต่ได้รับความนิยมน้อยกว่าเนื่องจากมีขนาดใหญ่ และมีราคาซื้อขายที่แพงในหลักหมื่นหรือหลักแสนบาท
สกรัม

สกรัม  เป็นหนึ่งในกลุ่มของระเบียบวิธีการพัฒนาซอฟต์แวร์ ซึ่งเป็นที่รู้จักมากนิยมมากที่สุดในกลุ่มวิธีการพัฒนาซอฟต์แวร์แบบเอจายล์ (agile software development) ระเบียบวิธีการพัฒนาซอฟต์แวร์แบบสกรัมนั้น เป็นเอจายล์รูปแบบหนึ่งที่มุ่งเน้นการบริหารโครงพัฒนาซอฟต์แวร์ และเป็นระเบียบวิธีที่เพิ่มอัตราความสำเร็จในการพัฒนาซอฟต์แวร์ไปพร้อมกัน ซึ่งแตกต่างจากเอจายล์แบบ Extreme programming (XP) ซึ่งมุ่งเน้นการปฏิบัติ (practices) มากกว่าการบริหารโครงการ
การบิน

การบิน  คือกระบวนการที่วัตถุชนิดหนึ่งเคลื่อนที่ผ่านบรรยากาศ (โดยเฉพาะอากาศ) หรือเหนือบรรยากาศ (เช่น การเดินทางด้วยยานอวกาศ) โดยแรงยกอากาศพลศาสตร์ แรงขับเคลื่อนด้วยอากาศ โดยใช้แรงลอยตัวที่เบากว่าอากาศ หรือด้วยการเคลื่อนไหวอย่างขีปนาวุธ โดยไม่ต้องใช้การสนับสนุนโดยตรงจากพื้นผิวใด ๆ
หลายสิ่งหลายอย่างสามารถบินได้ ตั้งแต่สิ่งบินได้โดยธรรมชาติ เช่น นก ค้างคาว และแมลง ไปจนถึงสิ่งประดิษฐ์โดยมนุษย์ เช่น ขีปนาวุธ อากาศยาน เช่น เครื่องบิน เฮลิคอปเตอร์ และบอลลูน ไปจนถึงจรวดชนิดต่าง ๆ เช่น ยานอวกาศ
การบินในมุมมองด้านวิศวกรรมมีศึกษาในวิชาวิศวกรรมการบินและอวกาศ ซึ่งแบ่งได้เป็น วิศวกรรมอากาศ วิชาที่ศึกษายานพาหนะที่เดินทางทางอากาศ และวิศวกรรมอวกาศ วิชาที่ศึกษายานพาหนะที่เดินทางทางอวกาศ และในวิชาบัลลิสติกส์ วิชาที่ศึกษาการบินในแบบโปรเจกไทล์
เอเลคโตรสตัล

เอเลคโตรสตัล  เป็นเมืองในมอสโกโอบลาสต์ ประเทศรัสเซีย ตั้งอยู่ห่างจากกรุงมอสโกไปทางทิศตะวันออก 58 กม. (36 ไมล์) เมืองมีประชากร 155,196 คน (ค.ศ. 2010); 146,294 คน (2002 Census); 152,463 คน(1989 Census); 135,000 คน (1977); 123,000 คน (1970); 97,000 คน (1959); 43,000 คน (1939) ตั้งขึ้นเป็นเมืองในปี ค.ศ. 1938
เออเรซุนด์

เออเรซุนด์ (Øresund, Öresund) เป็นช่องแคบที่สำคัญ อยู่ระหว่างเกาะเชลลันด์กับทางตอนใต้ของประเทศสวีเดน ความกว้างส่วนแคบสุด 4 กม. (2.5 ไมล์) ตั้งอยู่บริเวณปราสาทครอนบอรย์ ใกล้เมืองเฮลซิงเงอร์ของเดนมาร์ก และท่าเรือของเฮลซิงบอรย์ในสกัวเนอของสวีเดน คำว่า เออเรซุนด์ ยังเป็นชื่อของภูมิภาคเออเรซุนด์ ที่มีประชากรราว 3.8 ล้านคน ของทั้งจากเดนมาร์กและสวีเดน 
เออเรซุนด์ ยังเป็นช่องแคบ 1 ใน 3 ของเดนมาร์กที่เชื่อมกับทะเลบอลติกสู่มหาสมุทรแอตแลนติกเชื่อมกับน่านน้ำคัตเทกัตและสแกเกอร์แรก และทะเลเหนือ ถือเป็นหนึ่งในน่านน้ำที่คับคั่งที่สุดของโลก
ฮิวแมนแพปพิลโลมาไวรัส

โรคติดเชื้อฮิวแมนพัพพิลโลมาไวรัส (human papillomavirus infection; โรคติดเชื้อเอชพีวี; HPV infection) เป็นการติดเชื้อที่เกิดจากการติด ฮิวแมนพัพพิลโลมาไวรัส (human papillomavirus; เอชพีวี; HPV) ซึ่งเป็นดีเอ็นเอไวรัสของแฟมิลี "พัพพิลโลมาวิริเด (พัพพิลโลมาวิริเด)" ราว 90% ของการติดเชื้อเอชพีวีไม่แสดงอาการของโรคและหายได้เองภายในระยะเวลาสองปี อย่างไรก็ตาม ในบางกรณีพบว่าการติดเชื้อเอชพีวีคงอยู่และส่งผลให้เกิดหูด หรือรอยแผลพรีแคนเซอรัส แผลพรีแคนเซอรัสเหล่านี้ขึ้นอยู่กับอวัยวะที่เกิด อาจส่งผลให้นำไปสู่มะเร็งปากมดลูก, ปากช่องคลอด, มดลูก, องคชาต, ก้น, ปากและคอ กรณีส่วนใหญ่ของมะเร็งปากมดลูกเกิดจากเชื้อเอชพีวีสองสายพันธุ์ HPV16 และ HPV18 คิดเป็นราว 70% ของกรณีผู้ป่วยทั้งหมด มะเร็งอื่น ๆ ที่มีกล่าวถึงไว้ข้างบนตั้งแต่ 60% ถึง 90% พบว่าเกี่ยวข้องกับเอชพีวี HPV6 และ HPV11 เป็นสาเหตุที่พบทั่วไปที่ทำให้เกิดหูดที่อวัยวะเพศ และเกิด โรคติดเชื้อพัพพิลโลมาที่กล่องเสียง
การติดเชื้อเอชพีวีนั้นเกิดจากดีเอ็นเอไวรัส "ฮิวแมนพัพพิลโลมาไวรัส" (human papillomavirus) จากแฟมิลีของ papillomavirus ปัจจุบันมีมากกว่า 170 ชนิดที่ถูกบันทึกไว้แล้ว มีมากกว่า 40 ชนิดที่สามารถติดต่อผ่านเพศสัมพันธ์ และติดเชื้อบริเวณทวารหนักกับ อวัยวะเพศ ปัจจัยเสี่ยงหลักของการติดเชื้อที่ไม่จางหายไปจากการติดต่อทางเพศสัมพันธ์รวมถึงอายุแรกมีเพศสัมพันธ์ที่ต่ำ, การมีหลายคู่นอน, การสูบบุหรี่ และภาวะมีภูมิคุ้มกันที่ถูกกด การติดต่อรูปแบบนี้มักเกิดตากการสัมผัสกันของผิวหนังผ่าน การสอดใส่ทางมดลูก และ เพศสัมพันธ์ทางทวารหนัก เป็นรูปแบบที่พบมากที่สุด นอกจากนี้เอชพีวียังอาจติดต่อจากมารดาสู่ลูกในครรภ์ได้ ในปัจจุบันยังคงไม่มีหลักฐานยืนยันว่าเอชพีวีสามารถแพร่กระจายผ่านทางสิ่งของในชีวิตประจำวันเช่นฝารองนั่งของโถชักโครก, แต่ชนิดที่ก่อเกิดหูดอาจแพร่กระจายผ่านพื้นผิวเช่นพื้นได้ บุคคลหนึ่งสามารถติดเชื้อเอชพีวัได้มากกว่าหนึ่งชนิด ในปัจจุบันพบว่าเอชพีวีมีผลกระทบเฉพาะต่อในมนุษย์เท่านั้น
วัคซีนเอชพีวีสามารถฉีดเพื่อป้องกันชนิดการติดเชื้อที่พบทั่วไปได้ เพื่อให้เกิดประสิทธิภาพสูงสุด ควรฉีดวัคซีน"ก่อน"ขีดเริ่มกิจกรรมทางเพศ (sexual activity onset) ดังนั้นจึงมีการแนะนำโดยทั่วไปให้ฉีดตั้งแต่เป็นเด็กที่อายุ 9–13 ปี การตรวจคัดกรองมะเร็งปากมดลูก เช่นการตรวจพัพพานิโคโลว ("พัพสเมียร์") หรือการตรวจสภาพปากมดลูกหลังการทากรดแอซีติก สามารถตรวจได้ทั้งมะเร็งระยะต้นและเซลล์ที่มีความผิดปกติที่อาจพัฒนาไปเป็นมะเร็งได้ การตรวจคัดกรองสามารถช่วยให้พบโรคได้ในระยะต้น ๆ ซึ่งช่วยให้การรักษาโรคมีประสิทธิภาพที่ดีกว่า การตรวจคัดกรองนี้สามารถช่วยลดปริมาณทั้งผู้เสียชีวิตและป่วยด้วยมะเร็งปากมดลูก หูดที่ปากมดลูกสามารถกำจัดได้ด้วยวิธีการแช่แข็งหูด
แทบจะทุกบุคคลจะเคยติดเชื้อเอชพีวีในสักช่วงหนึ่งของชีวิต เอชพีวีเป็นโรคติดต่อทางเพศสัมพันธ์ที่พบมากที่สุดทั่วโลก ในปี 2018 มีป่วยด้วยมะเร็งปากมดลูกใหม่ประมาณ 569,000 คนทั่วโลก และเสียชีวิต 311,000 ราย ราว 85% ของมะเร็งปากมดลูกทั้งหมดทั่วโลก พบในประเทศที่มีรายได้ต่ำถึงปานกลาง ในสหรัฐมีประมาณ 30,700 กรณีของมะเร็งที่เกิดจากเอชพีวีต่อปี ประมาณ 1% ของผู้ใหญ่ที่มีสามารมีการกระตุ้นทางเพศพบหูด กรณีของหูดที่ปากมดลูกนั้นมีกล่าวถึงไว้ย้อนกลับไปตั้งแต่กรีกโบราณ ในขณะที่ความรู้ว่าไวรัสนั้นเป็นตัวการเกิดโรคถูกค้นพบในปี 1907
วอลเลย์บอลชายทีมชาติสวีเดน

วอลเลย์บอลชายทีมชาติสวีเดน  เป็นทีมชาติของประเทศสวีเดนในการแข่งขันวอลเลย์บอลระดับนานาชาติรวมถึงนัดกระชับมิตร
ทีมนี้เคยได้รับเหรียญเงิน จากการแข่งขันวอลเลย์บอลชายชิงแชมป์ยุโรป 1989
ทางหลวงแผ่นดินหมายเลข 335

ทางหลวงแผ่นดินหมายเลข 335 สายทางต่างระดับสิงห์บุรีเหนือ–สิงห์บุรี เป็นทางหลวงแผ่นดินในจังหวัดสิงห์บุรีที่เชื่อมต่อระหว่างตัวเมืองสิงห์บุรีและทางหลวงแผ่นดินหมายเลข 32 เข้าด้วยกัน มีระยะทางสั้น ๆ ตลอดทั้งสาย 1.040 กิโลเมตร เริ่มต้นบนกิโลเมตรที่ 88 ของทางหลวงแผ่นดินหมายเลข 32 ที่ทางแยกต่างระดับสิงห์บุรีเหนือ ไปทางตะวันตกผ่านหน้าศาลากลางจังหวัดสิงห์บุรี แล้วไปบรรจบกับ ทางหลวงแผ่นดินหมายเลข 311 ที่สี่แยกไกรสรราชสีห์ เป็นเส้นทางในความรับผิดชอบของแขวงทางหลวงสิงห์บุรี
ปัญหาสิ่งแวดล้อมในประเทศรัสเซีย

มีปัญหาสิ่งแวดล้อมเป็นจำนวนมากในประเทศรัสเซีย มีปัญหาหลายด้านที่ได้รับการอ้างว่ามาจากนโยบายในช่วงสมัยที่ยังเป็นสหภาพโซเวียต ซึ่งเป็นช่วงเวลาที่เหล่าเจ้าหน้าที่รู้สึกว่าการควบคุมมลพิษเป็นอุปสรรคซึ่งไม่จำเป็นต่อการพัฒนาเศรษฐกิจและการทำให้เป็นอุตสาหกรรม เป็นผลให้ 40 เปอร์เซ็นต์ของดินแดนรัสเซียเริ่มแสดงให้เห็นถึงความตึงเครียดทางนิเวศวิทยาอย่างมีนัยสำคัญในช่วงคริสต์ทศวรรษ 1990 ส่วนใหญ่เนื่องจากปัญหาสิ่งแวดล้อมที่มีเป็นจำนวนมาก ซึ่งประกอบด้วย การทำลายป่า, ความไม่รับผิดชอบด้านพลังงาน, มลพิษ และกากกัมมันตรังสี
ความหลากหลายทางชีวภาพ.
ประเทศรัสเซียมีพื้นที่คุ้มครองเป็นจำนวนมาก ดังเช่น ซาโปเวดนิค (เขตรักษาสัตว์ป่าและพรรณพืช ที่บริหารจัดการโดยรัฐบาลกลาง) และสวนธรรมชาติ โดยทำไว้เพื่อรักษาสภาวะธรรมชาติของสิ่งแวดล้อม ขณะนี้มีซาโปเวดนิค 101 แห่ง ซึ่งครอบคลุมพื้นที่รวมกว่า 33.5 ล้านเฮกตาร์ อย่างไรก็ตาม สัตว์บางชนิด ดังเช่น เสือโคร่งอามูร์, หมีขั้วโลก และเสือดาวเปอร์เซีย ต่างก็กำลังเผชิญกับการเสี่ยงต่อการสูญพันธุ์ โดยทางรัฐบาลรัสเซียได้พยายามที่จะฟื้นฟูจำนวนประชากรของพวกมัน การประชุมเพื่อการอนุรักษ์เสือโคร่งที่จัดขึ้นในเซนต์ปีเตอร์สเบิร์กในปี ค.ศ. 2010 เพื่อหารือเกี่ยวกับการอนุรักษ์ประชากรเสือโคร่งที่มีจำนวนลดน้อยลง ซึ่งถูกคุกคามโดยตัดไม้ทำลายป่า และการรุกล้ำในประเทศรัสเซีย
คอลเลจร็อก

คอลเลจร็อก  เป็นดนตรีออลเทอร์นาทิฟร็อกที่เล่นโดยนักศึกษาระหว่างเรียนในมหาวิทยาลัยและมีสถานีวิทยุของมหาลัย (campus radio) อยู่ในสหรัฐอเมริกาและแคนาดาในช่วงยุค 1980 มักจะจัดรายการเพลงที่ทำจากนักศึกษา โดยมักจะไม่เปิดเพลงร็อกกระแสหลักจากสถานีวิทยุใหญ่
แสลงพันกระดูก

แสลงพันกระดูก ชื่อวิทยาศาสตร์: "Bauhinia similis" เป็นพืชในสกุลชงโค เป็นไม้เถาขนาดใหญ่ มีมือเกาะ กิ่งอ่อนมีขนสีน้ำตาล หูใบร่วงง่าย ใบเดี่ยว เส้นแขนงใบมีขนสีน้ำตาล ดอกช่อ ดอกสีขาวอมเขียว ก้านกลีบสีแดง ฝักแบน เถาใช้ทำยาแก้น้ำเหลืองเสีย
เสี้ยวฟ่อม

เสี้ยวฟ่อม (ชื่อวิทยาศาสตร์: "Bauhinia viridescens" var. "viriaecens") เป็นพืชในสกุลชงโค ใบเดี่ยว ดอกสีขาวอมเขียวหรือเหลืองอ่อน ผลเป็นฝักแบน แห้งแล้วแตกตามยาว เถาใช้เป็นยาแก้น้ำเหลืองเสีย
เสี้ยวเครือ

เสี้ยวเครือ ชื่อวิทยาศาสตร์: "Bauhinia saccocalyx" เป็นพืชในสกุลชงโค เปลือกลำต้นแตกเป็นร่องลึกหรือเป็นสะเก็ดสีน้ำตาลเข้ม ดอกช่อ มีขนกระจายทั่วไป ผลเป็นฝักแห้งแตก เมล็ดรูปไข่กลับ เกลี้ยง สีน้ำตาล เถาใช้เป็นยาฟอกโลหิตระดู แก้น้ำเหลืองเสีย แก้ผื่นคัน
เฮลโลเคทีทัวร์

เฮลโลเคทีทัวร์  เป็นทัวร์คอนเสิร์ตครั้งแรกของนักร้องชาวอเมริกัน เคที เพร์รี ส่งเสริมสตูดิโออัลบั้มที่สอง "วันออฟเดอะบอยส์" (2008) ทัวร์จัดขึ้นที่อเมริกาเหนือ ยุโรป เอเชีย และออสเตรเลีย
เบื้องหลัง.
หลังจากสิ้นสุดวาปต์ทัวร์ 2008 เพร์รีประกาศว่าจะมีทัวร์คอนเสิร์ตในเดือนพฤศจิกายน ค.ศ. 2008 ในงานประกาศรางวัลเอ็มทีวียุโรปมิวสิกอะวอดส์ที่เธอเป็นพิธีกร ในบทสัมภาษณ์กับนิตยสาร"บิลบอร์ด" เพร์รีกล่าวว่า "ฉันมีคนที่ทำเวทีให้มาดอนน่ามาทำงานในทัวร์ครั้งนี้ด้วย ฉันต้องการให้ดีไซน์เกี่ยวกับผลไม้และแมว และฉันเป็นคนออกแบบชุดต่าง ๆ เอง"
เวทีประกอบด้วยเสาปักรั้วสีขาว กล่องไปรษณีย์ นกฟลามิงโกสีชมพูตัวใหญ่ ผลไม้พลาสติกพองได้ และแมวยักษ์ (ชื่อ "คิตตี เพอร์รี") ที่เปล่งแสงในช่วงอังกอร์ เพร์รีมีชุดสวมใส่ 2 ชุด ในช่วงอังกอร์ เธอแต่งตัวเป็นแมว
เครือปรอกช้าง

เครือปรอกช้าง ชื่อวิทยาศาสตร์: "Ventilago harmandiana" อยู่ในวงศ์ Rhamnaceae เปลือกสีน้ำตาลเข้มอมดำ ใบค่อนข้างหนา ขอบใบเป็นคลื่น ดอกช่อ ดอกย่อยสีเหลือง เถาใช้ฟอกเลือดขับระดู แก้เลือดและน้ำเลี้ยงเสีย
ท่าอากาศยานชิซูโอกะ

ท่าอากาศยานชิซูโอกะ (; โรมาจิ: "Shizuoka-kūkō") (IATA: FSZ, ICAO: RJNS) เป็นท่าอากาศยานในประเทศญี่ปุ่น ตั้งอยู่ในจังหวัดชิซูโอกะ เปิดทำการเมื่อวันที่ 4 มิถุนายน พ.ศ. 2552
อวดเชือก

อวดเชือก ชื่อวิทยาศาสตร์: "Combretum latifolium" เป็นพืชในวงศ์ Combretaceae เป็นไม้เถาเนื้อแข็ง ใบเดี่ยว เรียงตรงข้าม ดอกช่อ สีขาวอมเหลือง ออกตามง่ามใบหรือปลายยอด ผลแห้งมีปีก 4 อัน รากใช้รักษากามโรค แก่นบำรุงโลหิต ผลช่วยเจริญอาหาร
แคลิฟอร์เนียดรีมส์ทัวร์

แคลิฟอร์เนียดรีมส์ทัวร์  เป็นทัวร์คอนเสิร์ตครั้งที่สองของนักร้องชาวอเมริกัน เคที เพร์รี เพื่อส่งเสริมสตูดิโออัลบั้มที่สาม "ทีนเอจดรีม" ทัวร์เริ่มตั้งแต่เดือนกุมภาพันธ์ ค.ศ. 2011 เยือนที่ยุโรป โอเชียเนีย เอเชีย อเมริกาเหนือ และอเมริกาใต้ ทัวร์ติดอันดับที่ 16 ในรายชื่อ "ทัวร์คอนเสิร์ตทั่วโลก 25 อันดับยอดเยี่ยมแห่งปี ค.ศ. 2011" จัดโดยโพลล์สตาร์ ทำรายได้ได้มากกว่า 59.5 ล้านดอลลาร์สหรัฐ ปลายปี ค.ศ. 2011 นิตยสาร"บิลบอร์ด"จัดทัวร์ครั้งนี้ในอันดับที่ 13 ในรายชื่อ "ทัวร์ 25 ทัวร์ยอดเยี่ยม" ประจำปี ทำรายได้เกือบ 48.9 ล้านดอลลาร์สหรัฐ และชนะรางวัลสาขานักร้องนำทัวร์ยอดเยี่ยมในงานพีเพิลช้อยส์อะวอดส์ครั้งที่ 38
ฮ่อสะพายควาย

ฮ่อสะพายควาย ชื่อวิทยาศาสตร์: "Sphenodesme pentandra" เป็นพืชในวงศ์ Lamiaceae เป็นไม้เถา ใบเดี่ยว พาดพันบนต้นไม้ใหญ่ พบตามเขาสูง เถาใช้ต้มน้ำหรือดองสุรา บำรุงกำลัง บำรุงข้อ
รายชื่อรางวัลและการเสนอชื่อที่เคที เพร์รีได้รับ

เคที เพร์รี เป็นนักร้องและนักแต่งเพลง จากแซนตาบาร์บารา รัฐแคลิฟอร์เนีย เธอได้รับรางวัลทั้งหมด 144 รางวัลจากการเสนอชื่อเข้าชิง 497 ครั้ง เธอเซ็นสัญญาสังกัดแคปิตอลเรเคิดส์ ออกสตูดิโออัลบั้มทั้งหมด 4 อัลบั้ม ได้แก่ "เคที ฮัดสัน" (2001) "วันออฟเดอะบอยส์" (2008) "ทีนเอจดรีม" (2010) "ปริซึม" (2013) และ "วิตเนส" (2017) เพร์รีมีชื่อเสียงจากความสำเร็จบนชาร์ตเพลงจากซิงเกิล "ไอคิสด์อะเกิร์ล" จากอัลบั้ม "วันออฟเดอะบอยส์" ตลอดเวลาในอาชีพของเธอ เพร์รีได้เข้าชิงรางวัลใหญ่ ๆ มากมาย
อเมริกันมิวสิกอะวอดส์.
เคที เพร์รี ได้เข้าชิง 14 ครั้ง และชนะรางวัลอเมริกันมิวสิกอะวอดส์ 5 รางวัล
เอปรา (ออสเตรเลีย).
รางวัลเอปรา (ออสเตรเลีย) เป็นงานประกาศรางวัลประจำปีจัดขึ้นโดย APRA และ AMCOS เพื่อเชิดชูเกียรตินักร้องและนักแต่งเพลงประจำปี เพร์รีเคยเข้าชิงหนึ่งครั้ง
!อ้างอิง
!scope="row"|2011
ซอสทาร์ทาร์

ซอสทาร์ทาร์ (ในสหราชอาณาจักร, นิวซีแลนด์และออสเตรเลีย สะกด tartare sauce) เป็นซอสที่มีส่วนผสมหลักคือ มายองเนส รสหวานมันเปรี้ยว ใช้ทานคู่กับอาหารทะเล
ซอสทาร์ทาร์ได้ชื่อจากสเต๊กทาร์ทาร์ เมนูเนื้อดิบบดเสิร์ฟพร้อมหอมใหญ่ พาร์สลีย์ เกลือ พริกไทย ซอสวุร์สเตอร์เชอร์ และเครื่องปรุงอื่น ๆ เมนูนี้เป็นเมนูทั่วไปในฝรั่งเศสสมัยคริสต์ศตวรรษที่ 19 และเกี่ยวข้องกับสเต๊กฮัมบวร์คในช่วงเวลาเดียวกัน สเต๊กทาร์ทาร์ได้รับแรงบันดาลใจจากเรื่องเล่าของฌ็องเดอฌวงวีล ผู้บันทึกเหตุการณ์สมัยคริสต์ศตวรรษที่ 13 ที่บรรยายถึงวิธีที่ชาวตาตาร์ทำให้เนื้อนุ่มด้วยการใส่ไว้ใต้อานม้าก่อนจะนำมากินดิบ ๆ อย่างไรก็ตาม ฌ็องเดอฌวงวีลไม่เคยพบกับชาวตาตาร์จริง ๆ และอาจใช้เรื่องนี้เพื่อสื่อว่าชาวตาตาร์เป็นเพียงกลุ่มชนป่าเถื่อน สูตรของซอสชนิดนี้มีหลากหลาย นอกจากมายองเนส (หรือผสมไข่แดง มัสตาร์ด น้ำส้มสายชูและน้ำมันพืช เข้าด้วยกัน) ยังมีส่วนผสมอื่น ๆ เช่น หอมใหญ่ พริกไทยดำ พาร์สลีย์ และผักดอง ซอสทาร์ทาร์นิยมทานร่วมกับอาหารทะเล โดยเฉพาะกับเนื้อปลา
พระยาสุนทรพิพิธ (เชย สุนทรพิพิธ)

พระยาสุนทรพิพิธ (เชย สุนทรพิพิธ) เป็นอดีตรัฐมนตรีว่าการกระทรวงมหาดไทย รัฐมนตรีว่าการกระทรวงสาธารณสุข และอดีตปลัดกระทรวงมหาดไทย
ประวัติ.
พระยาสุนทรพิพิธ (เชย สุนทรพิพิธ) เดิมสกุล มัฆวิบูลย์ เกิดเมื่อวันที่ 25 กรกฎาคม พ.ศ. 2434 ณ บ้านริมคลองบางสะแกฝั่งธนบุรี เป็นบุตรนายแพ และนางหุ่น สุนทรพิพิธ เริ่มเรียนหนังสือที่วัดบางสะแกนอก ก่อนจะเข้าศึกษาชั้นประถม โรงเรียนวัดบพิตรพิมุข ต่อมาจึงได้ไปถวายตัวเป็นมหาดเล็กในสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (รัชกาลที่ 6) อยู่ที่วังปารุสวัน และพระราชวังสราญรมย์ โดยทรงโปรดเกล้า ฯ ให้เข้าเรียนในโรงเรียนมหาดเล็กหลวง หรือโรงเรียนข้าราชการพลเรือน (ปัจจุบัน คือจุฬาลงกรณ์มหาวิทยาลัย) จนจบประกาศนียบัตรวิชารัฏฐประศาสน์
พระยาสุนทรพิพิธ สมรสกับ คุณหญิงประยูร (เศวตเลข) ธิดาของ หลวงพิสุทธิ์สัตยารักษ์ ผู้ว่าราชการจังหวัดหล่มสัก และนางทรวง (จินตกานนท์) โดยนางทรวงเป็นพี่สาวของ พระยาอรรถวิรัชวาทเศรณี (ปลั่ง จินตกานนท์) อัยการมณฑลอุบลราชธานี มีบุตร-ธิดา 4 คนได้แก่ นายชัยทัต สุนทรพิพิธ นางชยศรี ชาลี นายชัยเสน สุนทรพิพิธ นายชัยเชต สุนทรพิพิธ 
พระยาสุนทรพิพิธ (เชย สุนทรพิพิธ) ถึงแก่อนิจกรรมเมื่อ พ.ศ. 2516 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปพระราชทานเพลิงศพ ณ เมรุหน้าศาลาทักษิณาประดิษฐ์ วัดพระศรีมหาธาตุ บางเขน เมื่อวันที่ 18 กันยายน พ.ศ. 2516 เวลา 16.50 น.
ยศ บรรดาศักดิ์ และตำแหน่ง.
2454 เป็น ขุนศุภกิจวิเลขการ
2456 เป็น หลวงศุขกิจวิเลขการ ปลัดจังหวัดขุขันธ์ (ศรีษะเกษ)
2459 เป็น ผู้ว่าราชการจังหวัดฉะเชิงเทรา
2462 เป็น ผู้ว่าราชการจังหวัดนครสวรรค์
2464 เป็น พระยาสุนทรพิพิธ
2467 เป็น ผู้ว่าราชการจังหวัดราชบุรี
งานการเมือง.
พระยาสุนทรพิพิธ (เชย สุนทรพิพิธ) ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2489 และได้รับเลือกตั้งเรื่อยมา รวม 1 สมัย และได้รับการแต่งตั้งเป็นสมาชิกวุฒิสภา 1 สมัย ดำรงตำแหน่งรัฐมนตรีในคณะรัฐมนตรี 4 คณะ
สมาชิกรัฐสภา.
พระยาสุนทรพิพิธ (เชย สุนทรพิพิธ) ได้รับการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดพิษณุโลก และ ได้รับการแต่งตั้งเป็นสมาชิกวุฒิสภาไทย ชุดที่ 3
รัฐมนตรี.
พระยาสุนทรพิพิธ (เชย สุนทรพิพิธ) ได้รับการแต่งตั้งเป็นรัฐมนตรีว่าการกระทรวงสาธารณสุขครั้งแรกเมื่อ พ.ศ. 2489 ในรัฐบาลของนายปรีดี พนมยงค์ และดำรงตำแหน่งต่อในคณะรัฐมนตรีถัดมาจนถึง พ.ศ. 2490 จากนั้นใน พ.ศ. 2490 จึงได้รับการแต่งตั้งเป็นรัฐมนตรีว่าการกระทรวงมหาดไทย และพ้นจากตำแหน่งไปในปีเดียวกัน
นีโนสลาฟ มารีนา

นีโนสลาฟ มารีนา (สกอเปีย, สาธารณรัฐมาซิโดเนีย, 25 สิงหาคม พ.ศ. 2517) เป็นอธิบดีมหาวิทยาลัยวิทยาการสารสนเทศและเทคโนโลยีในออคริต, สาธารณรัฐมาซิโดเนีย
ประวัติ.
จบการศึกษาจากคณะวิศวกรรมไฟฟ้า Ss.Cyril and Methodius University ได้รับปริญญาดุษฎีบัณฑิตจาก École Polytechnique Fédérale de Lausanne (EPFL) ในปี พ.ศ. 2547 และได้ถูกนำวิทยานิพนธ์ไปเป็นข้อมูลในการประยุกต์ระบบเครือข่ายไร้สายโดย Nokia Research Centre ดำรงตำแหน่งผู้อำนวยการงานวิจัยและพัฒนาผลิตภัณฑ์ที่ Sowoon Technologies ในปีพ.ศ. 2548 ถึง พ.ศ. 2550 ศึกษาดูงานที่ University of Hawaii ในปีพ.ศ. 2550 ถึง พ.ศ. 2551 ดำรงตำแหน่งนักวิจัยที่ University of Oslo ในปีพ.ศ. 2551 ถึง พ.ศ. 2552 เข้าร่วม Postdoctoral Research Associate ที่ Princeton University ในปีพ.ศ. 2553 ถึงปัจจุบัน
ความสำเร็จทางวิทยาศาสตร์.
ได้รับเชิญเป็นอาจารย์พิเศษจาก 20 มหาวิทยาลัยใน สหรัฐอเมริกา, ญี่ปุ่น, สหราชอาณาจักร, อิสราเอล, รัสเซีย, บราซิล, ฮ่องกง, นอร์เวย์, ฟินแลนด์, โปรตุเกส และสาธารณรัฐเช็ก ระดมเงินทุนผ่านช่องทางสาธารณะต่างๆทั้งด้านการศึกษาและอุสาหกรรม โปรแกรม เช่น The Swiss CTI, Swiss NSF, the European Commission and the European Space Agency ดำรงตำแหน่งผู้เชี่ยวชาญด้านการประเมิณผลและวิจารณ์ใน European Commission’s 6th และ 7th Framework Program ดำรงตำแหน่งสมาชิกอาวุโสแห่ง Institute of Electrical and Electronics Engineers (IEEE) และเป็นหนึ่งในผู้ร่วมก่อตั้ง Macedonian Chapter of the IEEE Information Theory Society
โครโมโซม 1 (มนุษย์)

โครโมโซม 1 เป็นโครโมโซมที่ใหญ่ที่สุดของมนุษย์ โดยในแต่ละเซลล์จะมี 2 แท่ง (โครโมโซมคู่ที่ 1) และเป็นโครโมโซมร่างกาย (มนุษย์มีโครโมโซมร่างกาย 22 คู่ และโครโมโซมเพศ 1 คู่) โครโมโซม 1 มีคู่เบส 249 ล้านคู่เบส คิดเป็นประมาณ 9% ของดีเอ็นเอทั้งหมดในเซลล์ของมนุษย์.
การระบุยีนที่พบในโครโมโซมแท่งที่ 1 มีทั้งหมด 4,316 ยีน ซึ่งมากกว่าที่คาดคิดกันไว้ โครโมแท่งนี้ได้ระบุยีนเสร็จสิ้นเพียงสองทศวรรษหลังจากเริ่มโครงการจีโนมมนุษย์
รายชื่อยีนที่พบ.
รายชื่อยีนบางส่วนที่พบในโครโมโซม 1 :
q-arm.
ตามลิงก์ http://www.ornl.gov/sci/techresources/Human_Genome/posters/chromosome/chromo01.shtml โครโมโซม 1 ประกอบด้วยเบส 263 ล้านคู่เบส
โรคและความผิดปกติ.
มีโรคที่รู้จักกัน 890 ชนิด ที่เกี่ยวข้องกับโครโมโซมนี้ บางส่วนของโรคเหล่านี้มีอาการหูหนวกโรคอัลไซเมอร์ ต้อหินและโรคมะเร็งเต้านม การจัดเรียงและการกลายพันธุ์ของโครโมโซมเป็นที่แพร่หลายในโรคมะเร็งและโรคอื่น ๆ อีกมากมาย รูปแบบของการเปลี่ยนแปลงลำดับแสดงให้เห็นถึงการแสดงออกของยีนอย่างเฉพาะเจาะจงที่อาจนำไปสู่การแสดงออกของโรคในมนุษย์ แต่ในบางส่วนของโลกอาจจะไม่มีการแสดงออกของโรคอย่างชัดเจน
โรคที่เกี่ยวข้องกับยีนบนโครโมโซมที่ 1 (ซึ่งมีโรคทางพันธุกรรมที่รู้จักมากที่สุดของโครโมโซมของมนุษย์):
<templatestyles src="Div col/styles.css"/>
References.
<templatestyles src="Reflist/styles.css" />
คอนทราลโต

คอนทราลโต  เป็นเสียงร้องเพลงคลาสสิกของผู้หญิงที่มีพิสัยเสียงร้องเป็นประเภทของเสียงที่ต่ำที่สุด พิสัยเสียงร้องแบบคอนทราลโตหาได้ยาก จะคล้ายแต่แตกต่างกับเสียงแบบอัลโต และเกือบจะเหมือนกับเสียงเคาน์เตอร์เทเนอร์ เสียงประเภทคอนทราลโตแบ่งได้เป็นคอนทราลโตแบบโคโลราทูรา ลิริก และดราแมติก
สแตกคาโต

สตักกาโต  เป็นการออกเสียงดนตรีรูปแบบหนึ่ง ในโน้ตดนตรีสมัยใหม่ สตักกาโตหมายถึงการบรรเลงโน้ตให้สั้นลงจากปกติ เพื่อให้ตัวโน้ตแต่ละตัวแบ่งแยกออกจากกันอย่างชัดเจน นักทฤษฎีเริ่มให้คำอธิบายสตักกาโตและสตักกาโตได้กำเนิดขึ้นมาในศิลปะดนตรีตั้งแต่คริสต์ศตวรรษที่ 18
โซโต

โซโต  เป็นซุปแบบพื้นเมืองในอาหารอินโดนีเซีย ใส่เนื้อและผัก ในบางครั้งจัดเป็นอาหารประจำชาติ มีรับประทานตั้งแต่สุมาตราไปจนถึงปาปัว โดยมีความแตกต่างกันมากมีตั้งแต่ขายข้างถนนไปจนถึงในภัตตาคาร ผู้อพยพชาวชวาได้นำอาหารชนิดนี้ไปยังซูรินามและเรียกว่าซาโอโต
จุดกำเนิด.
โซโตเป็นอาหารที่พัฒนาขึ้นในหมู่เกาะอินโดนีเซีย โดยแต่ละบริเวณจะมีสูตรเฉพาะของตนเอง และได้รับอิทธิพลจากชาติอื่น เช่น จีน อินเดีย ชาวชวาเรียกอาหารนี้ว่าโซโต ชาวเปอรานากันเรียกเตาโต ชาวมากัสซาร์เรียกโจโต นักวิชาการบางคนเสนอว่าเป็นอาหารที่มีลักษณะผสมระหว่างอาหารพื้นเมืองจีนกับอินเดีย อิทธิพลของจีนเห็นได้จากการใส่เส้นบีหุนและกระเทียมเจียว การใส่ขมิ้นแสดงถึงอิทธิพลของอินเดีย
ความหลากหลาย.
โซโตที่เป็นเอกลักษณ์ของแต่ละท้องถิ่น ได้แก่
โซโตหลายชนิด เรียกตามส่วนประกอบที่เป็นเครื่องปรุงหลัก เช่น
ส่วนผสม.
เนื้อสัตว์ส่วนใหญ่ที่ใช้เป็นเนื้อไก่และวัว อาจใส่ เครื่องใน เนื้อแพะหรือควายได้ หมูใช้เฉพาะในท้องถิ่นที่ประชากรส่วนใหญ่เป็นฮินดู เช่นที่บาหลี กินกับข้าว ลนตง หรือ เกอตูปัส ส่วนผสมอื่นของโซโตได้แก่บีหุน ถั่วงอก น้ำซุปเป็นสีเหลืองเพราะใส่ขมิ้น หรือข้นเพราะใส่กะทิ
โซโตอายัม

โซโตอายัม  เป็นโซโตที่ใช้น้ำซุปไก่รสเผ็ดสีเหลือง กินกับลนตงหรือนาซีเอิมปิตหรือเกอตูปัตที่หั่นเป็นชิ้น ๆ และเส้นก๋วยเตี๋ยว พบได้ทั่วไปในอินโดนีเซีย สิงคโปร์ มาเลเซีย และซูรินาม สีเหลืองเกิดจากการใส่ขมิ้น เป็นโซโตชนิดที่ได้รับความนิยมสูง กินกับไข่ต้ม มันฝรั่งทอด ใบผักกาด และหอมเจียว ในบางครั้งจะเติมโกยา ซึ่งเป็นส่วนผสมของผงข้าวเกรียบกุ้งกับกระเทียมเจียวหรือซัมบัล นิยมโรยข้าวเกรียบ
หมู่เกาะโองาซาวาระ

หมู่เกาะโองาซาวาระ (; โรมาจิ: "Ogasawara-guntō") หรือ หมู่เกาะโบนิน เป็นกลุ่มเกาะที่ประกอบด้วยเกาะในเขตร้อนและเกาะใกล้เขตร้อนกว่า 30 เกาะ ตั้งอยู่ทางทิศใต้ของกรุงโตเกียวราวๆ 1,000 กิโลเมตร มีสถานะเป็นกิ่งจังหวัดของมหานครโตเกียว มีประชากรอาศัยอยู่ราว 2,440 คน โดยกว่า 2,000 คน อาศัยอยู่บนเกาะชิจิจิมะ ซึ่งบนเกาะชิจิจิมะนี้ ยังมีกล้องโทรทรรศน์วิทยุ ขนาด 25 เมตร ของหอสังเกตการณ์ดาราศาสตร์แห่งชาติญี่ปุ่น (NAOJ) ตั้งอยู่อีกด้วย 
เนื่องจากหมู่เกาะโองาซาวาระแทบไม่ค่อยได้ติดต่อกับทวีปภายนอก พืชพันธุ์และสัตว์ในแถบนี้จึงมีลักษณะเฉพาะตัวและความแตกต่างในด้านกระบวนการวิวัฒนาการ หมู่เกาะโองาซาวาระมีฉายาว่า "กาลาปาโกสแห่งตะวันออก" 
การเดินทางมายังหมู่เกาะโองาซาวาระนั้นมีเส้นทางเดียว คือทางเรือ สาย "โองาซาวารามารุ" จากท่าเรือโตเกียว และใช้เวลาเดินทางราว 25.5 ชั่วโมง (ในสภาพอากาศปลอดโปร่ง) มีเรือออกประมาณ 4-5 เที่ยวต่อเดือน
มรดกโลก.
หมู่เกาะโองาซาวาระขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อ พ.ศ. 2554 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังต่อไปนี้
อิฐมวลเบา

อิฐมวลเบา ถูกผลิตขึ้นจากวัตถุดิบ ได้แก่ ปูนซีเมนต์ปอร์ตแลนด์คุณภาพสูง,ทรายบดละเอียด ,ปูนขาว ,ยิปซั่ม ,ผงอะลูมิเนียม และน้ำสะอาด วัตถุดิบทั้งหมดจะถูกผสมเข้าด้วยกันอยู่ในรูปแบบของเหลว เกิดปฏิกิริยาทางเคมีของส่วนผสม ทำให้เกิดฟองอากาศเล็กๆ มากมาย กระจายตัวกันอย่างสม่ำเสมอในเนื้อคอนกรีตมวลเบา แต่ไม่เชื่อมต่อกัน (Unconecting Voids) ฟองอากาศเหล่านี้ทำให้มีน้ำหนักเบาและเป็นฉนวนกันความร้อนที่ดีเยี่ยม หลังจากนั้นคอนกรีตที่ยังไม่แข็งตัวเต็มที่จะถูกตัดแบ่งตามขนาดของบล็อกที่ต้องการ แล้วเก็บบ่มไว้ระยะเวลาหนึ่ง จึงนำเข้าอบด้วยไอน้ำที่มีอุณหภูมิ และแรงดันสูง (Autoclaved Method) เป็นเวลานาน บล็อกจึงเกิดเป็นผลึก Calcium silicate hydrate ที่มีความแข็งแรงสูง พร้อมนำไปใช้งาน
แบ่งประเภทตามวิธีการผลิต.
1. Non - Autoclaved System อิฐไม่อบไอน้ำ
2. Autoclaved System อิฐอบไอน้ำ
เมืองกระดาษ

เมืองกระดาษ คือผลงานนวนิยายแนวผู้ใหญ่ตอนต้น (young adult) เรื่องที่ 3 ของจอห์น กรีน ซึ่งเป็นนักเขียนชาวอเมริกัน ตีพิมพ์โดยสำนักพิมพ์ดัตตันบุ๊กส์ เมื่อวันที่ 13 ตุลาคม 2008 มีเนื้อเรื่องเกี่ยวกับการเปลี่ยนผ่านของช่วงวัยรุ่นสู่วัยผู้ใหญ่ และการค้นหามาร์โก รอธ สปีเกลแมนซึ่งเป็นตัวเอกหญิง โดยเควนติน เจคอบเซนซึ่งเป็นตัวเอกชาย มาร์โกกับเควนตินเป็นเพื่อนบ้านกัน เควนตินประทับใจและชอบมาร์โกมาตั้งแต่เด็ก ในช่วงท้ายก่อนจบการศึกษาจากโรงเรียนมัธยมปลายไม่กี่สัปดาห์ มาร์โกหายตัวไป เควนตินออกตามหาโดยมีเพื่อน ๆ ไปร่วมหาด้วย เมื่อหาพบ ปรากฏว่าสิ่งที่พบกลับไม่ใช่ตัวมาร์โกเท่านั้น แต่เป็นมาร์โก "ที่แท้จริง" บทประพันธ์เนี้ได้รับการดัดแปลงเป็นภาพยนตร์และมีกำหนดออกฉายในปี 2015 ฉบับภาษาไทยแปลโดยสิริกัญญา กุณราชา ตีพิมพ์โดยสำนักพิมพ์คลาสแอคท์ในเดือนมิถุนายน 2558 
หลังจากที่บทประพันธ์เรื่อง"เมืองกระดาษ"'เปิดตัวครั้งแรกในอเมริกา ก็ขึ้นไปติดอันดับ 5 ทันทีในชาร์ตหนังสือขายดีที่จัดโดยหนังสือพิมพ์ "New York Times" ประเภทหนังสือเด็กและเยาวชน และในปี 2015 ก็ขึ้นถึงอันดับ 1 ในสาขาหนังสือสำหรับผู้ใหญ่ตอนต้น โดยอยู่ในอันดับสูงสุดนี้นานติดต่อกันหลายสัปดาห์ บทประพันธ์เดียวกันนี้ได้รับรางวัลเอ็ดการ์ในฐานะนวนิยายยอดเยี่ยมสำหรับวัยผู้ใหญ่ตอนต้นในปี 2009
การปรับตัว

การปรับตัว  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
แหนบรับไฟ

แหนบรับไฟ  หรือศัพท์เก่าคือ สาลี่ เป็นอุปกรณ์ที่ติดตั้งบนหลังคาของตู้รถไฟ, รถราง หรือยานพาหนะไฟฟ้า มีแปรงถ่านแกรไฟต์ซึ่งมีคุณสมบัตินำไฟฟ้า เพื่อใช้แตะกับสายส่งไฟฟ้าในระบบจ่ายไฟฟ้าเหนือหัว แหนบรับไฟถูกคิดค้นขึ้นในปี ค.ศ. 1879 โดย วัลเทอร์ ไรเชิล (Walter Reichel) หัวหน้าวิศวกรของบริษัท ซีเมนส์ & ฮัลส์เคอ (Siemens & Halske) ในจักรวรรดิเยอรมัน
แหนบรับไฟถือเป็นตัวรับกระแสไฟ (current collector) ที่ใช้งานแพร่หลายมากที่สุด เนื่องจากเหมาะแก่การรับไฟฟ้าแรงสูงซึ่งเอื้อต่อการเดินรถที่ความเร็วสูงกว่า เนื่องจากตัวรับกระแสไฟทำจากก้อนถ่านจึงมีความเปราะบาง สามารถแตกหรือหลุดออกมาได้ระหว่างใช้งาน ดังนั้นจึงจำเป็นต้องหมั่นตรวจสอบและเปลี่ยนแปรงถ่านอยู่บ่อยครั้ง แหนบรับไฟที่มีสภาพไม่ดีอาจสร้างความเสียหายแก่สายส่งได้ 
หลักการทำงานของแหนบรับไฟ จะใช้ระบบนิวเมติกส์ (อังกฤษ: Pneumatic system) ในการยกแขนของแหนบรับไฟ และใช้ หน้าสัมผัสคาร์บอน (อังกฤษ: carbon contact) ในการรับไฟเข้าสู่ระบบ 
วีดีโออธิบายหลักการทั้งงานทั้งหมดของแหนบรับไฟใน YouTube เชงทฤษฎีทั้งหมด (The Brilliant Engineering behind Pantographs!) หรือแบบย่อ (working principle of pantograph | how does pantograph works?)
คลองราชมนตรี

คลองพระยาราชมนตรี หรือที่เรียกกันสั้น ๆ คือ คลองราชมนตรี เป็นคลองใช้สำหรับการระบายน้ำ การสัญจรทางน้ำ และการท่องเที่ยว โดยคลองนี้เป็นคลองที่ขุดโดยพระยาราชมนตรี (ภู่ ภมรมนตรี) ในสมัยพระบาทสมเด็จพระนั่งเกล้าเจ้าอยู่หัว โดยขุดแยกจากคลองบางเชือกหนัง เชื่อมกับคลองสนามชัย เป็นคลองเส้นตรงจากเหนือลงใต้
ในเวลาต่อมาได้มีการขุดคลองภาษีเจริญตัดกับคลองนี้ในช่วงสมัยพระบาทสมเด็จพระจอมเกล้าเจ้าอยู่หัว ทำให้การค้าขายและการคมนาคมสะดวกขึ้น โดยคลองพระยาราชมนตรีในปัจจุบันนี้มีความกว้างประมาณ 10–25 เมตร ระยะทางตั้งแต่คลองบางเชือกหนังถึงคลองสนามชัยประมาณ 15 กิโลเมตร 
ในอดีตบริเวณคลองราชมนตรี เมื่อมีคนเริ่มมาบุกเบิกตั้งที่อยู่อาศัยโดยมากจะทำเกษตรกรรมเป็นอาชีพหลัก ต่อมาเกิดตลาดน้ำขึ้นคือตลาดน้ำบางแคหรือตลาดน้ำหน้าวัดนิมมานรดีเป็นจุดนัดพบของพ่อค้าแม่ค้าชาวสวนเพื่อมาแลกเปลี่ยนพืชผลต่าง ๆ ตลาดน้ำบางแคตั้งอยู่ในคลองราชมนตรีตรงจุดเชื่อมต่อกับคลองภาษีเจริญ
คลองราชมนตรีเป็นคลองที่ช่วยระบายน้ำลงสู่ทะเล เมื่อครั้งที่น้ำท่วมใหญ่เมื่อ พ.ศ. 2526 คลองนี้มีส่วนช่วยลดแรงกดดันของมวลน้ำ
เมื่อวันที่ 18 มกราคม พ.ศ. 2565 คณะรัฐมนตรีมีมติอนุมัติการเวนคืนที่ดินแขวงบางแค เขตบางแค และแขวงบางหว้า เขตภาษีเจริญ เพื่อสร้างเขื่อนคอนกรีตเสริมเหล็กและขยายบริเวณคลองพระยาราชมนตรีแก้ปัญหาน้ำท่วมขังในพื้นที่ฝั่งตะวันตกของกรุงเทพมหานครและปริมณฑล ตั้งแต่ช่วงคลองหนองใหญ่ถึงคลองภาษีเจริญ มีความกว้าง 60 เมตร ยาวประมาณ 1,600 เมตร (1.6 กิโลเมตร)
สาบแร้งสาบกา

สาบแร้งสาบกา (ชื่อวิทยาศาสตร์: "Ageratum conyzoides") เป็นพืชในวงศ์ทานตะวัน (Asteraceae) มีถิ่นกำเนิดในทวีปอเมริกากลางและแคริบเบียน มักถูกจัดเป็นวัชพืช เป็นไม้ล้มลุกปีเดียว สูง 1-2 ฟุต ทั้งต้นมีขนปกคลุม มีกลิ่นเฉพาะตัว ใบออกเป็นใบเดี่ยวรูปมนรี ปลายแหลม โคนใบเว้าคล้ายรูปหัวใจ ขอบใบจักเป็นฟันเลื่อย เรียงตรงข้ามกันเป็นคู่ ๆ แต่ส่วนยอดจะเรียงสลับกัน ยาวประมาณ 2-5 นิ้ว ดอกออกเป็นช่อตรงส่วนยอดของต้น ช่อหนึ่งจะมีดอกขนาดเล็กประมาณ 6 มิลลิเมตร มีสีม่วงน้ำเงินหรือขาว ผลเป็นรูปเส้นตรงสีดำ ส่วนบนจะมีขนสั้นอยู่ 5 เส้น
สาบแร้งสาบกาเป็นพืชสมุนไพรที่มีสรรพคุณหลายอย่าง น้ำต้มจากใบดื่มแก้ไข้ ขับระดู รากแก้อาการปวดท้อง ใบตำพอกแผลสด แต่ไม่ควรใช้มากเพราะในสาบแร้งสาบกามีสารแอลคาลอยด์ที่ก่อให้เกิดมะเร็งตับ
ปัญหาสิ่งแวดล้อมในประเทศบราซิล

ปัญหาสิ่งแวดล้อมในประเทศบราซิล ประกอบด้วย การทำลายป่าของป่าดิบชื้นแอมะซอน, การค้าสัตว์ป่าที่ผิดกฎหมาย, การรุกล้ำที่ผิดกฎหมาย, มลพิษทางอากาศและน้ำ, ความเสื่อมโทรมของดินและมลพิษทางน้ำที่เกิดจากการทำเหมือง, ความเสื่อมโทรมของพื้นที่ชุ่มน้ำและน้ำมันรั่วไหลอย่างรุนแรง และปัญหาอื่น ๆ ในฐานะที่เป็นแหล่งอาศัยประมาณ 13 เปอร์เซ็นต์ของสายพันธุ์ทั้งหมดที่มีอยู่ ประเทศบราซิลจึงเป็นหนึ่งในประเทศที่มีความหลากหลายของพืชและสัตว์มากที่สุดในโลก โดยผลกระทบจากการเกษตรและอุตสาหกรรมในประเทศเป็นภัยคุกคามต่อความหลากหลายทางชีวภาพนี้
ในฐานะที่เป็นประเทศกำลังพัฒนาหรืออุตสาหกรรมใหม่ ประเทศบราซิลมีความโดดเด่นสำหรับการเป็นผู้นำของความคิดริเริ่มด้านเป็นมิตรกับสิ่งแวดล้อม ในด้านการผลิตเชื้อเพลิงชีวภาพ ประเทศบราซิลเป็นผู้ผลิตเอทานอลที่ใหญ่สุดเป็นอันดับสองของโลก นอกจากนี้ยังได้ถือเป็นเมืองที่ยั่งยืน แม้กระนั้น ปัญหาสิ่งแวดล้อมก็ยังคงเป็นความกังวลหลักของประเทศบราซิล
การทำลายป่า.
การทำลายป่าเป็นปัญหาหลัก ซึ่งเป็นประเทศที่เคยมีอัตราสูงสุดของการตัดไม้ทำลายป่าในโลก ข้อเสนอเขื่อนเบโลมอนเดได้เผชิญหน้ากับความขัดแย้ง เนื่องจากผลกระทบที่อาจเกิดขึ้นในความหลากหลายทางชีวภาพและการปล่อยแก๊สเรือนกระจก การก่อสร้างเขื่อนเบโลมอนเดได้รับการวิพากษ์วิจารณ์อย่างรุนแรงจากคนพื้นเมืองและองค์กรด้านสิ่งแวดล้อมเป็นจำนวนมากในประเทศบราซิล เช่นเดียวกับองค์กรและประชาชนทั่วโลก
การทำลายป่าเป็นแหล่งที่มาอย่างมีนัยสำคัญของมลพิษ, การสูญเสียความหลากหลายทางชีวภาพ และการปล่อยแก๊สเรือนกระจกที่แผ่ไปทั่วโลก การตัดไม้ทำลายป่าเป็นสาเหตุสำคัญที่สุดของประเทศบราซิล ที่มีต่อความเสื่อมโทรมของสิ่งแวดล้อมและระบบนิเวศ ตั้งแต่ปี ค.ศ. 1970 กว่า 600,000 ตารางกิโลเมตรของป่าดิบชื้นแอมะซอนได้ถูกทำลายและระดับของการตัดไม้ทำลายป่าในเขตป้องกันป่าดิบชื้นแอมะซอนของประเทศบราซิลได้เพิ่มขึ้นกว่าร้อยละ 127 ในช่วงระหว่างปี ค.ศ. 2000 และ 2010 เมื่อไม่นานมานี้ การถูกทำลายต่อไปของป่าดิบชื้นแอมะซอนยังคงได้รับการส่งเสริมต่อไป โดยความต้องการของโลกที่เพิ่มขึ้นสำหรับไม้และถั่วเหลือง
ทฤษฎีเอ็นโดซิมไบโอติก

ทฤษฎีเอนโดซิมไบโอติก  หรือซิมไบโอเจเนซิส  เป็นทฤษฎีทางวิวัฒนาการทฤษฎีหนึ่งที่อธิบายที่มาของเซลล์ยูคาริโอตว่ามาจากเซลล์โปรคาริโอต ทฤษฎีนี้เสนอว่า ออร์กาเนลล์สำคัญๆ ในเซลล์ยูคาริโอต มาจากซิมไบโอซิสของสิ่งมีชีวิตเซลล์เดียวที่เคยแยกกันอยู่มาก่อน ตามทฤษฎีนี้ ไมโตคอนเดรีย, พลาสทิด (เช่น คลอโรพลาสท์) และอาจรวมถึงออร์กาเนลล์อื่นๆ ล้วนเคยเป็นแบคทีเรียที่มีชีวิตเป็นอิสระ และถูกควบรวมเข้ามาในเซลล์ใหญ่ในฐานะเอนโดซิมไบออนท์ เมื่อราวหนึ่งพันห้าร้อยล้านปีก่อน มีหลักฐานทางโมเลกุลและชีวเคมีที่ชี้นำว่าไมโตคอนเดรียนั้นเคยเป็นโปรตีโอแบคทีเรีย และคลอโรพลาสท์เคยเป็นไซยาโนแบคทีเรีย
ฮูยูเลิฟ

"ฮูยูเลิฟ"  เป็นเพลงที่แต่งและร้องโดยจอห์น เมเยอร์ และเคที เพร์รี จากสตูดิโออัลบั้มที่หก "พาราไดซ์แวลลี" เป็นซิงเกิลที่สามจากอัลบั้ม เมเยอร์ร่วมผลิตเพลงกับดอน วอส และออกจำหน่ายให้ดาวน์โหลดในอินเทอร์เน็ตในวันที่ 12 สิงหาคม ค.ศ. 2013 เนื้อเพลง "ฮูยูเลิฟ" เป็นบัลลาดเล่าเรื่องการยอมรับการตกหลุมรักกับคนคนหนึ่ง บนทฤษฎีที่ว่า "รักคนที่รักคุณ" (you love who you love) เพลงได้รับคำชมและคำวิจารณ์ในด้านดีเป็นส่วนใหญ่
หวัง อาหะหมัด

หวัง อาหะหมัด เป็นนักมวยไทยที่ได้ตำแหน่งแชมป์แห่งสยามคนแรกตั้งแต่ยังชกแบบคาดเชือก เขาชกมวยคาดเชือกมาตั้งแต่สมัยเวทีสวนกุหลาบในสังกัดคณะลูกศร ชกชนะทั้งนักมวยไทยและจีน เมื่อมาถึงสมัยเวทีมวยท่าช้าง พระยาเทพหัสดินทร์นายสนามได้จัดให้ชกชิงแชมป์แห่งสยาม หวังได้รับเลือกให้ชกกับ ศุข สมบูรณ์ ซึ่งหวังเป็นฝ่ายชกชนะน็อคในยกแรก ได้เงินเดือนเดือนละ 40 บาท หลังจากได้แชมป์ มีนักมวยไทยมาขอท้าชิงแชมป์จากหวัง 2 คน คนแรกคือ ชุ่ม ดีจรรย์ ซึ่งหวังใช้เวลาเพียง 50 วินาทีก็ชนะน็อคชุ่มได้ อีกคนหนึ่งคือ ประดิษฐ์ ลิ้มประยูร ซึ่งหวังเป็นฝ่ายแพ้ไปเพราะเสียเปรียบที่อายุมากกว่าและตัวเล็กกว่า 
หลังจากชกแพ้ประดิษฐ์แล้ว หวังไม่ได้ขึ้นชกอีก จน พ.ศ. 2492 หวังขอขึ้นชกกับสุข ปราสาทหินพิมาย แต่ทางสนามมวยก็ไม่ได้จัดให้หวังขึ้นชก ทำให้หวังต้องแขวนนวมไปโดยปริยาย
มหาวิทยาลัยนอร์ทแคโรไลนาสเตต

มหาวิทยาลัยนอร์ทแคโรไลนาสเตต (North Carolina State University) เป็นมหาวิทยาลัยรัฐในระบบมหาวิทยาลัยนอร์ทแคโรไลนา ตั้งอยู่ที่เมืองราลี ในรัฐนอร์ทแคโรไลนา สหรัฐอเมริกา หรือที่รู้จักในชื่อย่อว่า "เอ็นซีสเตต" (NC State)
มหาวิทยาลัยนอร์ทแคโรไลนาสเตตก่อตั้งในปี ค.ศ. 1887 เป็นวิทยาลัยเกษตรและช่างศิลป์ ปัจจุบันมีนักศึกษามากกว่า 35,000 คน เป็นมหาวิทยาลัยที่ใหญ่ที่สุดในรัฐนอร์ทแคโรไลนา และมีความโดดเด่นในด้านวิศวกรรม การเกษตร วิทยาศาสตร์ สิ่งทอและการออกแบบ เปิดสอนในระดับปริญญาตรี จำนวน 106 สาขา ระดับปริญญาโท 104 สาขา และระดับปริญญาเอก 61 สาขา
โรคฝุ่นจับปอด

โรคฝุ่นจับปอด  เป็นความเจ็บป่วยกับปอดที่เกิดขึ้นจากอาชีพและความปล่อยปละละเลย เกิดจากการสูดเอาฝุ่นหรืออนุภาคของแข็งเข้าไปในร่างกายเป็นประจำ มักเกิดขึ้นกับคนงานเหมือง ในแต่ละปีจะมีผู้เสียชีวิตด้วยโรคนี้ราว 250,000-260,000 คน เนื่องจากเป็นโรคที่ไม่สามารถรักษาได้ ดังนั้นผู้ปฏิบัติงานในสายงานที่เกี่ยวข้องจึงควรป้องกันไว้แต่ต้นโดยการสวมอุปกรณ์ป้องกันการสูดฝุ่นละออง
โรคฝุ่นจับปอดอาจเกิดได้จากการสูดเถ้าภูเขาไฟเข้าสู่ร่างกายด้วยเช่นกัน
เวกกิงอัปอินเวกัส

"เวกกิงอัปอินเวกัส"  เป็นเพลงของเคที เพร์รี เป็นซิงเกิลที่สี่และซิงเกิลสุดท้ายจากสตูดิโออัลบั้ม "วันออฟเดอะบอยส์" เพร์รีเขียนเพลงร่วมกับเดสมอนด์ ไชลด์ และแอนเดรส คาร์ลสัน ขณะที่เพร์รีและเกร็ก เวลส์ เป็นผู้ผลิตเพลง เวลส์มีชื่อในเครดิตในฐานะผู้เล่นดนตรีทั้งหมดในเพลง เพลงออกอากาศในวิทยุครั้งแรกในวันที่ 21 เมษายน ค.ศ. 2009 "เวกกิงอัปอินเวกัส" เป็นเพลงป็อปร็อกเกี่ยวกับคู่รักอายุน้อยกว่าเกณฑ์ดื่มจนเมาและใช้เงินจนหมดในลาสเวกัส เพลงทำขึ้นเพื่อล้อวลีที่ว่า "สิ่งที่เกิดขึ้นในเวกัส ก็จะอยู่ในเวกัส" (What happens in Vegas, stays in Vegas)
เพลงได้รับคำวิจารณ์ทั่วไปแบบคละกัน บางกลุ่มมองว่าทำนอง "ฟังติดหู" (catchy) และยกย่องดนตรีกลิ่นอายร็อก แต่บางกลุ่มติเรื่องเนื้อเพลง เพลงติดสิบอันดับแรกในประเทศมากกว่า 8 ประเทศ ได้แก่ สหรัฐอเมริกา ขึ้นสูงสุดที่อันดับที่ 9 บนบิลบอร์ดฮอต 100 แคนาดา นิวซีแลนด์ ไอร์แลนด์ สโลวาเกีย และอื่น ๆ มิวสิกวิดีโอกำกับโดยโจเซฟ คาห์น นำเสนอเพร์รีและนักแสดง โจเอล เดวิด มัวร์ กำลังสังสรรค์และเล่นการพนันในเวกัส เพร์รีนำเพลงนี้ไปแสดงในทัวร์คอนเสิร์ต เฮลโลเคทีทัวร์ และแคลิฟอร์เนียดรีมส์ทัวร์
โอย จือ เหลียง

โอย จือ เหลียง (19 พฤศจิกายน ค.ศ. 1993 —) เป็นนักกระโดดน้ำชายจากประเทศมาเลเซีย
ประวัติ.
เหลียงเริ่มเล่นกีฬากระโดดน้ำตอนอายุ 8 ขวบ ในรัฐปีนัง, ประเทศมาเลเซีย เขาเริ่มแข่งขันระดับนานาชาติครั้งแรกในการแข่งขันกีฬาเอเชียนเกมส์ 2010 ที่ กว่างโจว และได้รับเหรียญเงินในประเภทซิงโครไนซ์แฟลตฟอร์ม 10 เมตร โดยคู่กับ ไบรอัน นิกซัน ลอมาส
ในการแข่งขันกีฬาซีเกมส์ 2011 ที่ ปาเล็มบัง เขาได้รับเหรียญเงินในประเภทแฟลตฟอร์ม 10 ม. อีก 2 ปีต่อมาการแข่งขันกีฬาซีเกมส์ 2013 ใน เนปยีดอ เขาได้รับเหรียญทอง 3 เหรียญ ในประเภทสปริงบอร์ด 3 เมตร, ซิงโครไนซ์สปริงบอร์ด 3 เมตร, ซิงโครไนซ์แฟลตฟอร์ม 10 เมตร และเหรียญเงินอีก 1 เหรียญ จากประเภทแฟลตฟอร์ม 10 ม.
การแข่งขันกีฬาเครือจักรภพ 2014 ที่ กลาสโกว์ เขาได้รับเหรียญทองในประเภทปริงบอร์ด 3 เมตร อีก 2 วันต่อมาเขาได้รับเหรียญเงิน ในประภทแฟลตฟอร์ม 10 เมตร โดยที่ทอม เดลีย์ ได้เหรียญทอง ส่วนในประเภทซิงโครไนซ์สปริงบอร์ด 3 เมตร เขาได้อันดับที่ 4 และในประเภทซิงโครไนซ์แฟลตฟอร์ม 10 เมตร เขาได้รับเหรียญทองแดง
สถานีบันดาร์ตาซิก์เซอลาตัน

สถานีบันดาร์ตาซิก์เซอลาตัน  เป็นสถานีเปลี่ยนเส้นทางแห่งหนึ่งในกัวลาลัมเปอร์ ประเทศมาเลเซีย ตั้งชื่อตามท้องที่ตำบลบันดาร์ตาซิก์เซอลาตัน เป็นจุดเปลี่ยนเส้นทางระหว่างรถไฟชานเมืองเคทีเอ็ม, รถไฟฟ้ารางเบา สายอัมปัง, รถไฟฟ้าเชื่อมท่าอากาศยานนานาชาติกัวลาลัมเปอร์ และรถโดยสารประจำทางของแรพิดเรล ตัวสถานีตั้งอยู่ระหว่างถนนวงแหวนที่สอง (MRR2) และทางพิเศษซูไงเบอซี
สถานีบันดาร์ตาซิก์เซอลาตันถือเป็นสถานีเปลี่ยนเส้นทางที่มีขนาดใหญ่แห่งหนึ่งของกัวลาลัมเปอร์
รายละเอียดสถานี.
สถานีบันดาร์ตาซิก์เซอลาตันเป็นจุดเปลี่ยนเส้นทางของรถไฟฟ้าสามสายมากว่า 7 ปี สถานีในส่วนของแต่ละสายจะแยกออกจากกัน และการจำหน่ายบัตรโดยสารจะแยกระบบกัน แต่มีสะพานเชื่อมในแต่ละส่วน
ที่หยุดรถไฟชานเมืองเคทีเอ็ม.
สถานีบันดาร์ตาซิก์เซอลาตัน ในส่วนของรถไฟชานเมืองเคทีเอ็ม มีลักษณะเป็นที่หยุดรถ ให้บริการรถไฟฟ้าชานเมือง สายเซอเริมบัน เปิดให้บริการครั้งแรกวันที่ 10 พฤศจิกายน ค.ศ. 1995 มีทางเข้าสถานีจากฝั่งถนนวงแหวนที่สอง (MRR2) ไม่ค่อยมีสิ่งอำนวยความสะดวกมากนัก ลักษณะทางรถไฟเป็นทางคู่ มีชานชาลาด้านข้าง 2 แห่ง และสะพานลอยข้าม เนื้อที่ตัวสถานีค่อนข้างคับแคบ
ในปี ค.ศ. 2006-2007 มีการปรับปรุงตัวสถานีครั้งใหญ่ โดยการขยายพื้นที่จำหน่ายตั๋ว และการถมชานชาลาให้สูงขึ้นกว่าเดิม
สถานีรถไฟฟ้าสายอัมปัง.
สถานีบันดาร์ตาซิก์เซอลาตันในสายย่อยซรีเปอตาลิง เป็นสถานีระดับดิน เปิดใช้งานเมื่อวันที่ 11 กรกฎาคม ค.ศ. 1998 ตั้งอยู่ทางทิศตะวันออกเฉียงใต้ของที่หยุดรถไฟชานเมือง โดยการเข้าถึงสถานีรถไฟฟ้าแห่งนี้ สามารถใช้ทางเข้าร่วมกับที่หยุดรถไฟชานเมืองได้
สถานีรถไฟฟ้าแห่งนี้มีความสามารถในการรับผู้โดยสารได้มากกว่าที่หยุดรถไฟชานเมือง สิ่งอำนวยความสะดวก ได้แก่ ช่องจำหน่ายตั๋ว และเครื่องตรวจบัตรโดยสาร ชานชาลาเป็นชานชาลาแบบเกาะกลาง มีสะพานลอยเชื่อมไปยังที่หยุดรถไฟชานเมือง
สถานีรถไฟฟ้าเชื่อมท่าอากาศยานกัวลาลัมเปอร์.
สถานีบันดาร์ตาซิก์เซอลาตัน ในส่วนของรถไฟฟ้าเชื่อมท่าอากาศยานนานาชาติกัวลาลัมเปอร์ เปิดทำการครั้งแรกเมื่อวันที่ 20 มิถุนายน ค.ศ. 2002 เป็นหนึ่งใน 5 สถานี ที่รถไฟฟ้าเคแอลไอเอ แทรนสิต หยุดรับ-ส่งผู้โดยสาร สถานีแห่งนี้มีทางเดินเชื่อมต่อกับที่หยุดรถไฟชานเมือง และสถานีรถไฟฟ้าสายอัมปัง ตัวสถานีตั้งอยู่ทางทิศตะวันตกเฉียงเหนือของที่หยุดรถ สามารถเข้าถึงสถานีได้จากถนนสายย่อยของทางพิเศษซูไงเบอซี
สถานีรถไฟฟ้าแห่งนี้มีชานชาลาเกาะกลาง 2 แห่ง ทางรถไฟ 4 ทาง และช่องจำหน่ายตั๋ว มีสะพานลอยความยาว 95 เมตร ข้ามชานชาลา
สถานีขนส่งผู้โดยสาร.
ในแผนพัฒนามาเลเซียที่เก้า มีโครงการที่จะสร้างสถานีขนส่งผู้โดยสารบริเวณนี้ อาคารผู้โดยสารใช้งบประมาณในการก่อสร้างรวม 570 ล้านริงกิต เริ่มก่อสร้างในเดือนพฤศจิกายน ค.ศ. 2007 และเปิดใช้งานอย่างเป็นทางในวันที่ 14 เมษายน ค.ศ. 2013
สถานีรถโดยสารของแรพิดเคแอล.
นอกจากรถไฟฟ้าทั้งสามสายแล้ว สถานีบันดาร์ตาซิก์เซอลาตันยังมีรถโดยสารของแรพิดเคแอล วิ่งให้บริการอีก 4 สายด้วยกัน
ในอนาคต ตัวสถานีจะมีลานจอดรถแท็กซี่ 150 คัน ชานชาลารถโดยสาร 60 ชานชาลา ที่จอดรถ 1,000 คัน ซึ่งสามารถเข้าถึงได้จากถนนวงแหวนที่สอง และทางหลวงเบิซรายา และมีแผนที่จะย้ายสถานีขนส่งหลักจากปูดูรายา มาที่บันดาร์ตาซิก์เซอลาตัน
สถานีขนส่งผู้โดยสารเบอร์เซอปาดูเซอลาตัน

สถานีขนส่งผู้โดยสารเบอร์เซอปาดูเซอลาตัน (TBS) เป็นสถานีขนส่งผู้โดยสารหลัก ทางตอนใต้ของกัวลาลัมเปอร์ ประเทศมาเลเซีย ตั้งอยู่ในตำบลบันดาร์ตาซิก์เซอลาตัน ดำเนินการโดย บริษัท สถานีขนส่งผู้โดยสาร มาจู จำกัด (Maju TMAS)
สถานีขนส่งผู้โดยสารแห่งนี้ เปิดทดลองใช้งานครั้งแรกวันที่ 1 มกราคม ค.ศ. 2011 และได้ทำพิธีเปิดอย่างเป็นทางการในวันที่ 14 เมษายน ค.ศ. 2013
สถานที่ใกล้เคียง.
สถานีขนส่งผู้โดยสารแห่งนี้เชื่อมต่อกับสถานีรถไฟฟ้าบันดาร์ตาซิก์เซอลาตัน